open-index/open-wikipedia-markdown huggingface dataset:
Temuco

miniatura|A cidade de Temuco.

**Temuco** é unha cidade chilena, comuna e municipio da provincia de Cautín, na IX rexión de Araucanía. Tamén é capital da rexión e da provincia. Segundo o censo INE de 2002, a comuna tiña un total de 245.347 habitantes, unha superficie de 464&nbsp;km² e unha densidade de poboación de 529 hab/km². A distancia en liña recta entre a cidade de Santiago de Chile e Temuco é de 619,50&nbsp;km, pero a distancia de ruta é de 675 quilómetros.

## Descrición
Temuco fundouse como forte no 1881 por Manuel Recabarren, debido á súa configuración de contorna e localización na zona central do val da actual rexión, isto levou á creación posterior dunha estación ferroviaria. Ten tamén unha das áreas protexidas máis importantes do val da Araucania, o Monumento Natural Cerro Ñielol que se topa nas proximidades da Praza de Armas da cidade, onde son visibles algúns dos últimos bosques do val central da Araucania.

En termos de educación, a comuna ten colexios e tres universidades, a Universidade da Frontera, a Universidade Católica de Temuco e a Universidade Autónoma de Chile.

## Cidades irmandadas 
*  Neuquén
*  Santiago de Compostela
*  Kansas City
*  Stavropol
*  Nanjing

## Véxase tamén 
### Outros artigos 
* Rexión de Araucanía
### Ligazóns externas 
* Municipalidade de Temuco .
Talca

miniatura|240px|O centro da cidade de Talca.

**Talca** é unha cidade, municipio e comuna de Chile, capital da VII Rexión de Maule e da provincia homónima. Tamén é un centro administrativo, económico e cultural da rexión, é o centro máis importante do Val lonxitudinal. Talca é unha das comunas máis poboadas xunto a Rancagua e Chillán. Segundo os datos preliminares estimados do Censo do ano 2012, a cidade de Talca tiña unha poboación de 200.461 habitantes, sen contar aos habitantes que viven na comuna de Maule, ao sur da comuna, formando a recente conurbación Talca-Maule.

## Cidade irmandada 
*  Mérida

## Notas
## Véxase tamén 
### Outros artigos 
* Rexión de Maule
### Ligazóns externas
* Municipalidad de Talca
Franc3s

**Franc3s** é unha banda galega de noise rock con membros procedentes de Carballo e Vilalba. O seu nome foi elixido polo seu gusto pola actriz Frances Farmer, a cantante Frances McKee (The Vaselines) e a artista circense Frances O’Connor.

## Traxectoria 
Ao pouco de formarse a banda comezou a gravar demos e no ano 2008 publicaron o seu primeiro EP, *Franc3s*. Ese ano a revista *Rockdelux* falou deles como a revelación do Festival do Norte 2008, e foron entrevistados no programa *Disco Grande* de Radio 3.

No ano 2009 editaron o seu segundo EP, *La exhibición de atrocidades*, e un ano despois asinaron co selo Los Enanos Gigantes para editar o que sería o seu primeiro álbum. *Franc3s* foi lanzado a principios do ano 2011, e nel contan coa colaboración de Marina Gómez de Klaus & Kinski, Rodrigo Caamaño e Isa Cea de Triángulo de Amor Bizarro ou Florent e Eric Jimenez de Los Planetas entre outros. O disco foi gravado analoxicamente nos Estudios Brazil con Fino Oyonarte (Clovis, Los Enemigos), optando por un son lo-fi.

A banda falou de plans para empezar a gravar novos temas, cunha sonoridade máis pop, a partir de outubro de 2011, e para comezar a realizar novos concertos a partir do mes de novembro. No ano seguinte Franc3s lanzou o seu segundo álbum de estudio, *Campanas de fuego rosa*, producido por Rodrigo Caamaño. despois de publicar o sinxelo "El sentido de la lucha", dedicado ao seu amigo o pintor e deseñador gráfico Alberto Gende, falecido en 2012.

## Membros 
* María Costa - batería e voz.
* Patricia Bermúdez- sintetizadores e voz.
* Alberto M. Vecino - guitarra e voz.

## Discografía 
## Notas 
## Véxase tamén 
### Ligazóns externas 
* Páxina da banda
* MySpace da banda
Melchor Roel

**Melchor Roel Rivas**, nado no Uruguai en 1954 e finado en Burela o 10 de decembro de 2013, foi un político galego do PSdeG-PSOE.

## Traxectoria 
Militante do Partido Comunista Uruguaio, con tan só 18 anos foi detido por cuestións políticas, ingresando no cárcere de Punta Carreta, Montevideo. Despois de duros interrogatorios e de tres anos en prisión, foi expulsado do Uruguai pola ditadura militar, o 26 de setembro de 1975, e levado directamente a España. En España fixo o Servizo Militar e militou no PCE.

Instalouse en Viveiro onde traballou na Seguridade Social, foi membro da dirección de Comisións Obreiras. Nas eleccións municipais de 1983 foi elixido concelleiro de Viveiro polo PCE, e foi tenente-alcalde en 1985. Nas municipais de 1987, 1991 e 1995 volveu ser elixido concelleiro por IU-EU e desenvolveu o seu labor sindical e na administración pública. Nas municipais de 2003 encabezou a candidatura do PSOE e foi elixido alcalde grazas a un pacto co BNG e EU. Volveu ser elixido alcalde en 2007 e 2011 sempre con pacto de goberno. A súa traxectoria esta ligada aos inicios do festival Resurrection Fest, en Viveiro.https://www.resurrectionfest.es/dep-melchor-roel-comunicado-oficial/

Dende 2011 foi asesor da deputación de Lugo. Ao final do verán de 2012 rompeu o pacto de goberno que mantiña co BNG. Uns días despois foi imputado xunto cun exedil do BNG, nun proceso xudicial pola concesión dunhas licenzas urbanísticas. Neste proceso sempre declararon ambolos dous que a denuncia carecía de indicios que permitisen fundamentala.https://www.lavozdegalicia.es/noticia/amarina/2012/10/03/roel-guerreiro-denuncian-siguen-imputados-condenan/0003_201210X3C79913.htm

 Finou en Burela o 10 de decembro de 2013 por mor dun cancro de pulmón.

No ano 2016 os concelleiros imputados foron absoltos e declararon que atribuían a denuncia a unha vinganza.https://www.lavozdegalicia.es/noticia/amarina/2016/07/31/absueltos-prevaricar-viveiro-atribuyen-denuncia-venganza/0003_201607X31C2991.htm

## Vida persoal 
Casou con María del Carmen López Saavedra e foi pai de Melchor e Iván Roel López.

## Notas 
2

## Véxase tamén 
### Outros artigos 
* Eleccións municipais en Viveiro

### Ligazóns externas 
* Entrevista en *La República* do Uruguai.
* Entrevista en *La Voz de Galicia*
Mira Furlan

**Mira Furlan**, nada o 7 de setembro de 1955 en Zagreb e finada nos Ánxeles o 20 de xaneiro de 2021, foi unha actriz e cantante croata radicada nos Estados Unidos.

## Traxectoria 
Furlan naceu no seo dunha familia cun gran número de profesores universitarios en Zagreb, que entón formaba parte da antiga República Federal Socialista de Iugoslavia (na actualidade, capital de Croacia). Súa nai era croata-xudía e seu pai de orixe eslovena-croata.

Graduouse na Academia de Artes Dramáticas en Zagreb e conseguiu un título universitario, equivalente a un B.F.A., en teatro

## Notas 
## Véxase tamén 
### Ligazóns externas 
* Páxina Oficial 
* Ficha na IMDb
Ricardo González Lage

**Ricardo González Lage**, nado en 1964, é un político galego do PPdeG.

## Traxectoria 
Funcionario da Xunta de Galicia nos servizos de extinción de incendios, foi elixido alcalde de Xunqueira de Espadanedo polo PPdeG en 1991, empatado ao mesmo número de escanos co CDS. Dende entón sempre revalidou a vitoria con maioría absoluta ata en cinco ocasións máis. Foi tamén deputado provincial entre 2003 e 2011. Foi durante trece anos tamén o presidente da agrupación País do Bibei-Ribeira Sacra do Sil, unha agrupación de concellos beneficiados polo Plan Leader.

En novembro de 2011, uns meses despois de revalidar a súa sexta maioría absoluta, presentou a súa renuncia aludindo "motivos persoais".

## Notas 
## Véxase tamén 
### Outros artigos 
* Eleccións municipais en Xunqueira de Espadanedo
Ian Roberts

**Ian Michael Roberts**, nado o 29 de xullo de 1965 en Queens, Nova York, é un actor, escritor e humorista estadounidense. Roberts escribiu e protagonizaou o filme de edición limitada *Martin & Orloff*, e fixo numerosos papeis como actor secundario en películas como *Anchorman: The Legend of Ron Burgundy*, *Bring It On*, *Talladega Nights: The Ballad of Ricky Bobby, Drillbit Taylor, Reno 911: Miami* e *Semi-Pro*.

## Véxase tamén
Loukanikos

**Loukanikos** (tamén chamado de **Riot Dog**, **Kanellos**, ou abreviado como **Louk**) é un can que gañou fama tras a súa participación nas manifestacións contra cortes en gasto público en Grecia, durante a crise económica en Grecia.

O can virou o símbolo da resistencia grega contra os cortes de gastos públicos, alén de gañar website propio, onde son encamiñadas as novas sobre a marcha das manifestacións.

## Notas 
## Véxase tamén 
### Outros artigos 
* Crise económica de 2008-2011.
### Ligazóns externas 
* Vira-lata participa de protestos e ganha fama na Grécia, *BandNews*, con vídeo
* Compilação de vídeos do Loukanikos, *BBC*
Bedfordshire

**Bedfordshire** é un condado situado na rexión do Leste de Inglaterra, que limita con Cambridgeshire ao nordeste, con Northamptonshire ao norte, con Buckinghamshire ao oeste, e con Hertfordshire ao sueste. A súa capital é Bedford.

Á xente de Bedfordshire se lle coñece coma "Bedfordshire Bulldogs" ou "Clangers", este último nome que provén dunha comida local.

miniatura|dereita|200px|Localización do condado de Bedfordshire.

## Historia 
O primeiro uso do nome foi no ano 1011 coma "Bedanfordscir", que significa "cruzamento de río".

## Xeografía 
O punto máis alto atópase en Chiltern Hills, con 243 metros sobre o nivel do mar.

## Cidades destacadas 
* Luton - 203&nbsp;800 habitantes
* Bedford - 79&nbsp;190 habitantes
Ayamonte

**Ayamonte** é un concello e cidade española da provincia de Huelva, en Andalucía, situada xunto á desembocadura do río Guadiana. Ten unha poboación de 20.597 habitantes (2010) e unha superficie de 142 km², cunha densidade de 143'2 hab/km².

Polo oeste limita con Portugal.

O concello está formado por catro núcleos de poboación diferenciados entre si: Ayamonte, cidade que lle dá nome; Punta del Moral, situado na praia oriental de Isla Canela; Pozo del Camino, situado ao leste xunto a Isla Cristina, e a Barriada de Canela, na zona norte de Isla Canela.

600px|miniatura|Ayamonte. Desembocadura do Guadiana.|centro

## Notas
Rostock

**Rostock** é unha cidade no norte de Alemaña e é a maior cidade de Mecklemburgo-Antepomerania. Segundo datos do 2011 conta con 204.260 habitantes.

## Véxase tamén 
### Ligazóns externas
* www.rostock.de
La Opinión A Coruña

***La Opinión A Coruña*** é un xornal galego de información xeral da cidade da Coruña (Galiza) cun ámbito predominantemente local.

Iniciou a súa publicación o 4 de outubro do ano 2000 formando parte do grupo de comunicación Editorial Prensa Ibérica. No 2002 acacou unha difusión de 5.866 exemplares (OXD).

Actualmente conta cunha edición electrónica, *laopinioncoruna.es*.

## Notas 
## Véxase tamén 
### Outros artigos 
* Lista de publicacións impresas da provincia da Coruña
### Ligazóns externas 
* Páxina web oficial
Zacky Vengeance

**Zackary James Baker**, tamén coñecido como **Zacky Vengeance** nos escenarios, nado o 11 de decembro de 1981 en Olympia (Washington), é o guitarrista rítmico da banda estadounidense Avenged Sevenfold.

## Biografía e vida persoal 
Zackary James Baker naceu o 11 de decembro de 1981 en Olympia (Washington), trasladándose despois a California. Os seus pais chámanse Jim e Maria Baker, ten un irmán chamado Matt e unha irmá chamada Zina. O 9 de xullo de 2011 casou con Gena Paulhus.
Comezou a aprender a tocar a guitarra aos trece anos de maneira autodidacta e utilizando unha guitarra que lle regalaran os seus pais, que era para destros (sendo el zurdo). Estudou en Huntington Beach High School, onde coñeceu a M. Shadows co cal formaría o grupo de metal Avenged Sevenfold. Estando no instituto xogaba ao béisbol e quería ser xogador profesional, mais finalmente decidiuse pola música.
Ten dous cans chamados Ichabod Vengeance e Majesty. Ten múltiples tatuaxes no seu corpo, destacando nas costas a palabra Vengeance e o número 7, e no pescozo "forever" como recordo do seu amigo falecido The Rev. 
Posúe unha liña de roupa chamada "Vengeance University". Os seus deseños caracterízanse por levar a marca VU e 6661. O número 6661 é o ano no que a banda (Avenged Sevenfold) foi formada (1999) dado a volta.
O seu nome Zacky Vengeance é adicado como vinganza a tódalas persoas que nos comezos non confiaban nel e crían que non triunfaría. Foi o que tivo a idea da sigla "A7X" para Avenged Sevenfold.

## Carreira musical 
Cando tiña 13 anos comezou a aprender a tocar a guitarra de maneira autodidacta, vendo ás súas bandas favoritas e lendo a revista Guitar World. Nun principio formou parte dunha banda de punk chamada "MPA" (Mad Porno Action), mais deuse conta de que non tería éxito e formou a banda de metal Avenged Sevenfold xunto a M. Shadows e The Rev aos cales coñecía do instituto de Huntington Beach. As súas influencias son Rancid, Misfits e Bad Religion; e entre as súas bandas favoritas están Metallica e Guns N' Roses.
O 20 de abril de 2011 gañou o premio de Revolver Golden por Mellor Guitarrista xunto co seu compañeiro Synyster Gates.

## Equipamento 
Está patrocinado por Schecter Guitar Research desde 2004 e ten varios modelos exclusivos S-1 personalizados e deseñados por el. E os amplificadores que utiliza son Marshall.

Das guitarras utilizadas destacan:
*The Vengeance Standard model 
*Schecter S-1 
*The ZV Blade(2009 )
*The ZV special con FR (como se pode ver nas escenas Live in the LBC DVD)
*The ZV "Gynecologist" (con pingas de sangue). 
*Schecter Vengeance 6661 2011 model prototype
Estadio de Atletismo da USC

O **Estadio de Atletismo da Universidade de Santiago de Compostela**, coñecido como ***Stadium de La Residencia*** nos seus primeiros anos de existencia (foi construído en 1936), é un recinto deportivo adicado á práctica do atletismo, situado no Campus Vida da USC, a carón do Pavillón Universitario, e rodeado polo edificio Monte da Condesa, o Colexio Maior Fonseca, o Observatorio astronómico Ramón María Aller, e polo edificio do Servizo de Publicacións e Intercambio Científico.
## Instalacións 
As instalacións do recinto están compostas pola pista de atletismo de 400 metros e 8 carreiros, os corredores para as prácticas de saltos (con pértega, de lonxitude e triplo salto), as zonas para as prácticas de lanzamentos de xavelina e de peso, e unha gaiola para as prácticas de lanzamentos de disco ou martelo. O estadio ten unha única tribuna cuberta, cos vestiarios ós lados, e baixo a tribuna están as zonas de quecemento de material sintético. A pista de atletismo está homologada pola Federación Galega de Atletismo para a disputa de competicións oficiais, sendo o único recinto que ten esta homologación na capital galega, xa que a pista de atletismo do Estadio Multiúsos de San Lázaro é apta para adestrar pero non é regulamentaria.

## Campionato de España de Atletismo 1982 
Os días 6, 7 e 8 de agosto de 1982 disputouse neste estadio a 62ª edición do Campionato de España de Atletismo. Ata a actualidade Galicia só acolleu outras 4 veces este evento, 2 veces na Coruña (en Riazor), e 2 veces en Vigo (en Balaídos e Coia).

Nas seguintes 2 táboas amósanse as marcas que acadaron o gañadores das diversas probas de atletismo do campionato de España de 1982:

;Homes

;Mulleres

*v. = vallas*; *o. = obstáculos*; *m. = marcha*.

## Notas 
## Véxase tamén 
### Outros artigos 
* Universidade de Santiago de Compostela

### Ligazóns externas 
* Federación Galega de Atletismo - Delegación de Santiago  
* Normas para a utilización do estadio
* Plano de Santiago de Compostela (O estadio é o Nº 46)
* Fotografías do Campionato de España de Atletismo de 1982
Concatedral de San Xiao de Ferrol

A **concatedral de San Xiao** é un templo de culto católico situado na cidade de Ferrol (Galiza) e adicada ao patrón da cidade, San Xiao. Pertence á diocese de Mondoñedo-Ferrol e trátase do monumento relixioso máis importante da cidade.

## Historia
O templo foi proxectado polo enxeñeiro e arquitecto de mariña Julián Sánchez Bort a partir do ano 1763, e comezouse a construír en 1765 sobre os restos dunha antiga igrexa románica, sendo finalizado en 1772. Este templo estaba proxectado para a nova barriada que se levantaba na cidade de Ferrol. En 1959, mediante unha bula de Xoán XXIII acadou a categoría de concatedral o 9 de marzo, o motivo polo cal acadou a categoría de concatedral e non de catedral foi porque na súa mesma diocese xa había outra catedral, a catedral de Mondoñedo.

## Descrición
Na súa planta centrada e nos primeiros proxectos, recollíanse conceptos arquitectónicos renacentistas, aínda que o edificio considérase neoclásico. O templo presenta a peculiaridade de ter a súa planta en forma de cruz grega e non latina como é habitual. Está cuberta cunha gran cúpula, que non se deixa ver ao exterior. Ten capelas laterais e unha fachada principal flanqueada por dúas torres rematadas por cúpulas. A portada repite modelos compositivos propios do manierismo.

## Notas 
## Véxase tamén
### Ligazóns externas
*Concatedral de San Xiao en Turgalicia.
Gran Premio do Xapón de 2011

O **Gran Premio do Xapón de 2011**, está programado para ser a décimo quinta carreira da tempada de Fórmula Un de . levarase a cabo o 9 de outubro de 2011 no circuíto de Suzuka.

Logo de gañar en Singapur, Sebastian Vettel necesita só un punto nas cinco carreiras que restan para asegurar o seu segundo campionato mundial de pilotos sucesivo.

## Clasificación 
### Cualificación 
### Carreira 
## Posicións logo da carreira 
;Campionato de pilotos

;Campionato de construtores

* **Nota**: Só os cinco primeiros postos están incluídos en ambos os grupos de clasificación.

## Notas 
## Véxase tamén 
### Ligazóns externas
Alikovo

**Alikovo** (en ruso: **Аликово**; en chuvaxo: **Элĕк, Ėlek**) é unha localidade rural (segundo a división administrativa rusa, un selo), que ademais é o centro administrativo do distrito de Alikovo, situado na República dos Chuvaxos, Rusia, que se atopa a 67 quilómetros ó sur de Cheboksary.

## Xeografía 
O río Abašyrma discorre preto de Alikovo e a aldea máis próxima é Siner.

## Clima 
O clima do poboado é continental, con invernos fríos e longos e veráns cálidos. A temperatura media en xaneiro é de -12,9&nbsp;°C; a temperatura media en xullo é 18,3&nbsp;°C. A temperatura mínima rexistrada foi de -44&nbsp;°C e a máxima de 37&nbsp;°C. As precipitacións anuais medias son de 552 milímetros.

## Infraestruturas 
miniatura|esquerda|Tenda na cidade.
A maioría dos 2 500 habitantes desta localidade son de etnia chuvaxa. As infraestruturas do poboado inclúen un centro cultural, un teatro, unha biblioteca, clínicas médicas e varias tendas. Tamén hai unha oficina de correos, un estadio, un restaurante e cafés, e varias gasolineiras. O mercado abre os xoves. Ha dous parques, o parque central e outro adicado a Andriyan Nikolayev.

## Educación 
Centros educativos que se atopan en Alikovo constan dunha escola media e dunha escola de música.

## Cultura 
Os recursos culturais inclúen un museo, un teatro, unha orquestra de veteranos, unha banda de música escolar e un coro. No verán celébrase o festival Internacional Chuvaxo ''Vir'yal shevlisem'' (en galego, filloas de Vir'yal).

## Economía 
A economía de Alikovo está representada por oficinas de bancos e de compañías de seguros, oficinas de compañías de telecomunicacións e compañías de construción.

## Véxase tamén 
### Bibliografía 
* L. A. Yefimov, *Элĕк Енĕ* (en galego, Distrito Alikovsky), Alikovo, 1994. 
* Yefimov L.A., Yefimov E.L., Ananyev A.A., Terentyev G.K, *Аликовская энциклопедия* (en galego, Enciclopedia do Distrito Alikovsky), Cheboksary, 2009, ISBN 978-5-7670-1630-3. 

### Ligazóns externas 
*Páxina oficial
Belvís, rede socioeducativa

**Belvís, rede socioeducativa**, é a denominación dunha rede social posta en marcha pola AS-PG co obxectivo de  ofrecer ao profesorado galego e ás familias espazos de intercambio de opinións e traballo colaborativo en galego afondando na posibilidade de converter as redes sociais en canles de comunicación entre escola, sociedade e familia para, deste xeito, contribuír a crear unha institución aberta, actualizada e partícipe das características da sociedade e os seus problemas.
## Historia 
Belvís comezou a xestarse en abril de 2011, no contexto das Xornadas de Lingua e Literatura e naceu coa pretensión de aproveitar os vínculos que xera o uso de redes sociais para fortalecer a interacción entre as institucións educativas e o resto de axentes sociais e así poder ofrecer unha axuda ao alumnado para coñecer as oportunidades do mundo laboral, educativo, de lecer e a desenvolver destrezas para tomar decisións de cara a organizar a propia vida profesional. Presentouse publicamente o 29 de setembro, nas XXXV Xornadas de Verán da Coruña. Está programada en Elgg e leva integrado un AVE (ambiente virtual de aprendizaxe) baseado en Moodle.

## Véxase tamén
### Ligazóns externas 
* Sitio web da AS-PG
Fernando Pérez Fernández

**Fernando Javier Pérez Fernández**, nado en Barbeito (Vilasantar) en 1972, é un político galego do PPdeG, que é alcalde de Vilasantar dende 2011.
## Traxectoria 
Natural de Barbeito, foi técnico de deporte do concello de Vilasantar dende 2006. En 2011 presentouse ás eleccións municipais encabezando a candidatura do PPdeG de Vilasantar. Obtivo a maioría absoluta superando por 27 votos ao BNG (encabezado por Manuela García Freire), obtendo cinco dos nove concelleiros e foi elixido alcalde.

No ano 2013 foi imputado tras unha querela do BNG por un suposto delito de prevaricación, ao deixar caducar un expediente ao aparellador do concello, tío del. En 2014 a denuncia foi arquivada por non apreciarse indicios de delito, aínda que si constata "certa inactividade" por parte do alcalde respecto do expediente.

Nas eleccións municipais de 2015, volveu gañar con maioría absoluta as eleccións, aumentando a seis o número de concelleiros obtidos, por tres do BNG. Nas eleccións municipais de 2019 volveu acadar a alcaldía co mesmo número de concelleiros.
## Notas 
## Véxase tamén 
### Outros artigos 
*Eleccións municipais en Vilasantar

### Ligazóns externas 
*Entrevista en *La Voz de Galicia*
Arcadio González Rodríguez

**Arcadio González Rodríguez**, nado en Vilariño de Conso, é un profesor e político galego do PSdeG-PSOE.

## Traxectoria
Profesor de Instituto en Ourense. Encabezou a candidatura do PSdeG-PSOE en Vilariño de Conso nas eleccións municipais de 1999 e 2003 e foi elixido concelleiro, formando parte da oposición. Nas eleccións municipais de 2007 volveu encabezala candidatura socialista e foi elixido alcalde de Vilariño de Conso grazas a un pacto de goberno co BNG. Por discrepancias cos seus socios de goberno, dimitiu como alcalde en xuño de 2009, recuperando a alcaldía o anterior rexedor do PPdeG Ventura Sierra Vázquez trala indisciplina dun concelleiro do BNG que non apoiou ó novo candidato do PSdeG.

## Notas
## Véxase tamén
### Outros artigos
*Eleccións municipais en Vilariño de Conso
Ventura Sierra

**Ventura Sierra Vázquez**, nado en Vilariño de Conso o 13 de outubro de 1942, é un político galego do PPdeG.

## Traxectoria
Nas primeiras eleccións democráticas foi elixido alcalde de Vilariño de Conso con maioría absoluta polo PSdeG-PSOE. Nas seguintes eleccións de 1983, 1987 e 1991 logrou de novo a alcaldía con maioría absoluta á fronte da candidatura socialista.

Nas municipais de 1995 pasou a formar parte do PPdeG xunta o seu equipo de goberno. Tras non lograr a maioría absoluta, perdeu a alcaldía en favor da candidata do BNG Manuela González Losada, grazas a un pacto co PSdeG-PSOE. Con todo, en abril de 1996 recuperou a alcaldía grazas a unha moción de censura apoiada por un tránsfuga exsocialista. Nas municipais de 1999 volveu presentarse polo PPdeG e continuou na alcaldía tras logra-la maioría absoluta, de igual forma que nas municipais de 2003. 

Nas municipais de 2007 perdeu a maioría absoluta, polo que o candidato do PSdeG-PSOE Arcadio González Rodríguez arrebatoulle a alcaldía grazas a un pacto co BNG. Tras diversas discrepancias entre os socios de goberno, o alcalde dimitiu en xuño de 2009, polo que recuperou a alcaldía pola indisciplina dun concelleiro do BNG que non apoiou o novo candidato do PSdeG. Volveu gañar as eleccións municipais de 2011 e 2015 con maioría absoluta. 

O 20 de xullo de 2017 presentou a súa renuncia ao pleno do concello, logo de ser condenado a sete anos de inhabilitación para cargo público por contratar 29 persoas sen convocatoria pública. Ocupou o seu posto a primeira tenente de alcalde Melisa Macía Domínguez.

## Notas
## Véxase tamén
### Outros artigos
* Eleccións municipais en Vilariño de Conso

### Ligazóns externas
* Ventura Sierra Vázquez: Se está invirtiendo donde hay más votos
* Pequena historia da alcaldía de Vilariño de Conso
Loureda, Loureda, Boqueixón

**Loureda** é un lugar da parroquia de Lestedo no concello coruñés de Boqueixón, na comarca de Santiago. Segundo o padrón municipal (INE 2013) ten 38 habitantes (20 homes e 18 mulleres).

## Lugares e parroquias 
### Lugares de Loureda 
### Parroquias de Boqueixón
Manuel Cardoso Pérez

**Manuel Cardoso Pérez**, nado en Moialde (Vilardevós) en 1955, é un empresario e político galego do PPdeG.

## Traxectoria
É empresario da construción. En 2003 entrou como concelleiro do PPdeG na oposición en Vilardevós. En 2007 foi quinto na lista do PPdeG. En 2011 encabezou a lista do PPdeG, gañou as eleccións municipais por maioría absoluta e foi elixido alcalde. En 2012 foi condenado pola súa conduta discriminatoria cun traballador do concello que militaba no PSdeG-PSOE.

## Notas
## Véxase tamén
### Outros artigos
*Eleccións municipais en Vilardevós

### Ligazóns externas
*Entrevista en *La Voz de Galicia*
Carlos Vázquez Quintián

**Carlos Vázquez Quintián**, nado en Vilarmaior en 1969, é un político galego do PPdeG.

## Traxectoria 
Foi o condutor do minibus municipal de Vilarmaior dende 1992 e estreito colaborador do alcalde José Benito Souto Lourido. Nas eleccións municipais de 2003 subsistiu a José Benito Souto como cabeza de lista da candidatura do PPdeG de Vilarmaior, obtivo a maioría absoluta e foi elixido alcalde. Continuou no cargo ao obter maioría absoluta nas sucesivas eleccións. Nas eleccións municipais de 2019 acadou de novo a alcaldía ó sela única candidatura que se presentou no municipio, polo que logrou os 9 concelleiros da corporación.

## Notas 
## Véxase tamén 
### Outros artigos 
*Eleccións municipais en Vilarmaior

### Ligazóns externas 
*Entrevista en *La Voz de Galicia*
*Noticia en *La Voz de Galicia*
José Benito Souto Lourido

**José Benito Souto Lourido**, nado en 1929 e finado o 13 de agosto de 2008, foi un político galego do PPdeG e alcalde de Vilarmaior.

## Traxectoria 
Foi alcalde de Vilarmaior dende 1983 ata 2003, primeiro por AP e despois polo PPdeG gañando sempre as eleccións municipais por maioría absoluta. En 2003 foi substituído como cabeza de lista polo seu colaborador Carlos Vázquez Quintián pero continuou como concelleiro do PPdeG en Vilarmaior.

## Véxase tamén 
### Outros artigos 
* Eleccións municipais en Vilarmaior

### Ligazóns externas 
* Necrolóxica en *La Voz de Galicia*
Pavillón Municipal de Santa Isabel

dereita|miniatura|Interior de Santa Isabel.
O **Pavillón Municipal de Santa Isabel** é un recinto deportivo de Santiago de Compostela, pertencente ó Complexo Deportivo de Santa Isabel, e xestionado polo concello. Ten capacidade para acoller 1.200 persoas sentadas. Ata a construción do Pavillón Multiúsos Fontes do Sar en 1998, o de Santa Isabel foi o principal pavillón cuberto multiusos da cidade, e nel teñen xogado como locais ducias de encontros os principais equipos de baloncesto e fútbol sala santiagueses, como Obradoiro CAB ou Lobelle FS, entre outros.
Actualmente o pavillón acolle encontros de baloncesto e fútbol sala en categorías rexionais, aínda que a súa superficie de parqué podería acoller competicións de voleibol e balonmán se fose preciso.

## Véxase tamén 
### Ligazóns externas 
* Información na páxina do Concello de Santiago de Compostela
* Localización do Complexo Deportivo Santa Isabel
C.V. Nuestra Señora de la Luz

O **Club Voleibol Nuestra Señora de la Luz** é un equipo de voleibol español da localidade de Arroyo de la Luz, Cáceres (Estremadura). Actualmente compite na Superliga 2, a segunda categoría do voleibol feminino no Estado español.
## Véxase tamén 
### Ligazóns externas 
* Sitio web oficial 
* Blog oficial do club
Club Voleibol Emeve

O **Club Voleibol Emeve**  (EMEVE son as siglas en castelán de: *El Mejor Equipo de Voleibol de España*) é un equipo de voleibol da cidade de Lugo. Ten equipos en tódalas categorías e os seus dous equipos sénior compite na máxima categoría de voleibol do país, o masculino na Superliga masculina e o feminino na Superliga feminina. Xoga os seus partidos como local no Pavillón Municipal de Deportes de Lugo.

## Historia
O equipo foi fundado pola familia Bouza no principios dos anos 1980 na cidade de Lugo co nome de EMEVE (*El Mejor Equipo de Voleibol de España*). Nos inicios o club lucense era un equipo feminino. O voleibol masculino dependía do Estudiantes, un equipo de baloncesto. O equipo ascendeu a Primeira División na temporada 1985/86.

O 3 de maio de 2009 o autobús do equipo de voleibol xuvenil feminino que viña de quedar subcampión de España nas Canarias sufriu un accidente na estrada SC-21 da rotonda de acceso á A-54 á saída do aeroporto da Lavacolla. No accidente morreron tres xogadoras.

En febreiro de 2014 presentáronse ás eleccións da sociedade as irmás Bibí e Coté Bouza en candidaturas enfrontadas. Bilí saíu elixida presidenta e a súa irmá Coté fundou o Volei Praia Lugo. Ata 2016 as irmáns mantiveron un litixio no Xulgado Mercantil da Coruña polo nome e marcas do club. Chegouse a un acordo antes do xuízo para compartir o seu uso.

## Competicións
### Competicións nacionais
*Superliga Masculina 2
*Superliga Feminina 2

### Competicións autonómicas
*2ª División Autonómica Sénior Segunda División Sénior Feminina
*1ª División Autonómica Xuvenil Primeira División Xuvenil Masculina 
*1ª División Autonómica Xuvenil Primeira División Xuvenil Feminina
*1ª División Autonómica Cadete Primeira División Cadete Masculina 
*1ª División Autonómica Cadete Primeira División Cadete Feminina 
*3ª División Autonómica Cadete Terceira División Cadete Feminina
*1ª División Autonómica Infantil Primeira División Infantil Masculina 
*1ª División Autonómica Infantil Primeira División Infantil Feminina  
*2ª División Autonómica Infantil Segunda División Infantil Feminina

## Recoñecementos
*Mellor club de base do voleibol español, Real Federación Española de Voleibol (RFEVB), en 2009
*Campión da 7 Copa da Princesa de Voleibol, Miranda de Ebro en 2014

## Notas
## Véxase tamén 
### Ligazóns externas 
*Páxina oficial do club
BM Huesca

O **Club Balonmano Huesca** é un equipo de balonmán da cidade de Huesca (Aragón), fundado en 1995. A súa primeira participación nunha categoría estatal tivo lugar na tempada 1997-98, cando o equipo debutou na Primeira División Nacional.

O BM Huesca conseguiu o ascenso nos despachos para a tempada 2004-05 logo de disputar sen éxito tres veces a fase de ascenso á División de Honra B, onde tras xogar seis tempadas con resultados dispares (estando mesmo ao límite do descenso) conseguiu o ascenso á Liga ASOBAL no 2011 por primeira vez na súa historia.

## Equipo 2011-12 
## Véxase tamén 
### Ligazóns externas 
* Sitio web oficial
Valdivia

**Valdivia** é unha comuna, cidade e un municipio chileno da provincia de Valdivia, que tamén é capital da XIV rexión de Los Ríos. A cidade é situada na costa do Pacífico, nas proximidades do Río Calle-Calle. Valdivia dista uns 841&nbsp;km da urbe de Santiago de Chile.

## Historia 
O primeiro gobernador de Chile, Pedro de Valdivia, enviou ao almirante Juan Bautista Pastene á zona, quen explorou a baía de Corral no 1544, e logrou bautizar a zona co nome do seu superior. Máis tarde, o 9 de febreiro de 1552, Valdivia fundou a cidade co nome de *Santa María la Blanca de Valdivia* sobre unha aldea indíxena chamada *Ainil*. No 1598, despois do desastre de Curalaba, Valdiva foi abandonada e destruída polos nativos huilliches. Foi repoboada en 1645, pero os arredores foron controlados polos indíxenas Lafkenche-huilliche.

A cidade creceu e formouse un importante porto, o seu río é un dos poucos ríos navegables do país, e na época, Valdivia foi a cidade máis austral de Chile con numerosos e ben equipados fortes militares. No 1821 foi capturada polos independentistas de Chile. Na época, foi lanzada oficialmente a colonización alemá e no 1850 chegan os primeiros á zona impulsando a industrialización. Tamén queimaron grandes áreas de pluviselva valdiviana para conseguir terras agrícolas. En 1909, un grande incendio destruíu o centro da cidade que logo foi reconstruído. O 1960, o 22 de maio foi rexistrado o terremoto máis forte na historia da Terra, cunha magnitude é de 9,5 Richter (Terremoto de Chile de 1960), que destruíu o 40% da cidade. Desde o 2 de outubro de 2008, entrou en vigor a nova rexión chilena de Los Ríos XIV, da cal Valdivia é capital.

## Galería de imaxes 

Ficheiro:Vista de Valdivia (Puente PdeV, 02a).jpg|
Ficheiro:Vista de Valdivia (04).jpg|
Ficheiro:TorreónElCanelo.JPG|
Ficheiro:Iglesia San Francisco de Valdivia-renovada.JPG|
Ficheiro:Rewe.JPG|
Ficheiro:Convento capuchino de Valdivia-Yerbas Buenas.jpg|
Ficheiro:Hotel Dreams Pedro de Valdivia, Valdivia.jpg|
Ficheiro:Corte de Apelaciones de Valdivia-desde Yungay.JPG|

## Cidades irmandadas 
*  Hamburgo
*  Mount Pleasant (Míchigan)
*  Tacoma (Washington)
*  Cluj-Napoca
*  Neuquén, Arxentina

## Notas 
## Véxase tamén 
### Outros artigos 
* Rexión de Los Ríos
### Ligazóns externas 
* Municipalidad de Valdivia .
Emilio Higuero

**Emilio Higuero Cardoso**, nado en Arzádegos (Vilardevós) o 28 de xaneiro de 1930 e finado en Lobeira o 10 de abril de 2024, foi un político galego do PPdeG.

## Traxectoria 
Formouse no colexio da Garda Civil de Valdemoro. Emigrou ao Brasil e Suíza e ao retornar a Galicia instalouse en Lobeira.

Iniciouse na actividade política nas eleccións municipais de 1983 cando foi elixido alcalde de Lobeira por Coalición Galega con maioría simple. Volveu ser elixido alcalde nas municipais de 1987 pola coalición de Alianza Popular e Centristas de Galicia, nesta ocasión con maioría absoluta. En outubro de 1987 foi condenado pola Audiencia provincial de Ourense por un delito de denegación de auxilio, a catro meses de suspensión de cargo público e 30.000 pesetas de multa.. Unha vez firme, para cumprila non puido concorrer ás municipais de 1991. En 1995 si puido presentarse e foi elixido alcalde con maioría absoluta á fronte do PPdeG. Mantivo a alcaldía con maioría absoluta ata as municipais de 2011, cando logrou maioría simple. Conservou a alcaldía como cabeza da lista máis votada, ao fracasar un pacto entre Xuntos Por Lobeira (escisión do PP) e o BNG.. Nas municipais de 2015 o PPdeG excluíuno da súa candidatura, polo que encabezou a formación independente Agrupación Cidadáns de Lobeira. Á fronte desta formación conseguiu tan só un concelleiro, logrando o PPdeG a maioría absoluta co seu novo candidato Antonio Iglesias. Finou en Lobeira o 10 de abril de 2024.

## Notas 
## Véxase tamén 
### Outros artigos 
*Eleccións municipais en Lobeira

### Ligazóns externas 
* 
* Benvidos ao deserto do rural |xornal=A Nosa Terra}}
Julio Pérez Carballo

**Julio Pérez Carballo**, coñecido coma **O Rato**, nado en Prado (Vilar de Barrio) en 1932 e finado en Vilar de Barrio o 16 de febreiro de 2024, foi un político galego do PPdeG.

## Traxectoria 
Traballou nunha oficina bancaria en Vilar de Barrio. Foi concelleiro e tenente de alcalde entre 1979 e 1983. nas municipais de 1983 encabezou a candidatura de AP que gañou as eleccións e foi proclamado alcalde de Vilar de Barrio. Continuou como alcalde nas sucesivas eleccións ata o ano 2019. Foi deputado provincial e presidente da Mancomunidade da Limia.

Foi subdirector da Banda de música de Xinzo de Limia. Finou en Vilar de Barrio o 16 de febreiro de 2024 aos 91 anos.

## Vida persoal 
Casou con Pilar Dapía Prieto e foi pai de Pilar Pérez Dapía.
## Notas 
## Véxase tamén 
### Bibliografía 
* 
### Outros artigos 
* Eleccións municipais en Vilar de Barrio

### Ligazóns externas 
* Entrevista en *Faro de Vigo*
* "O Rato, regidor... para rato" en *El País*
Miguel Ángel Pérez García

**Miguel Ángel Pérez García**, nado no Grove o 11 de abril de 1958, é un político galego do PPdeG.

## Traxectoria
Funcionario e tamén cociñeiro. Foi concelleiro polo PPdeG no Grove dende 1991, mandato que iniciou na oposición e rematou como goberno. En 1999 foi elixido alcalde, e foi reelixido en 2003. En 2007 perdeu a alcaldía e foi xerente do Parque de Bombeiros do Salnés. En 2011 volveu encabezar a candidatura do PPdeG que foi a máis votada obtendo sete concelleiros pero sen maioría absoluta. Miguel Ángel Pérez volveu ser elixido alcalde grazas ao apoio dos concelleiros Alfredo Bea (PGD) e Aida Filgueira (AMeca).

## Véxase tamén
### Outros artigos
*Eleccións municipais no Grove

### Ligazóns externas
*Entrevista en *La Voz de Galicia*
*Noticia en *Faro de Vigo*
*Noticia en *Faro de Vigo*
Melón (homónimos)

**Melón** pode ser:

* **Melón**, froito do meloeiro;
* **Melón**, masa ovalada dunha substancia de natureza lipídica que se encontra na fronte da maioría dos odontocetos.

Como topónimo, pode referirse a:

;En Galiza
***Melón**, concello da comarca do Ribeiro;
****Melón**, parroquia de dito concello;
*****Melón**, lugar de dita parroquia;
***Melón**, lugar da parroquia de Vigo, no concello de Boqueixón;
***Melón de Abaixo**, lugar da parroquia de Rocas, no concello de Esgos;
***Melón de Arriba**, lugar da parroquia de Rocas, no concello de Esgos.
Xoaquín Álvarez Corbacho

**Xoaquín Álvarez Corbacho**, nado no Grove o 19 de abril de 1942 e finado no mesmo concello o 23 de xuño de 2021, foi un político, economista, ensaísta e investigador galego.

## Traxectoria 
Doutor en Ciencias Económicas pola Universidade de Santiago de Compostela, cursou estudos nas Universidades de York e Leicester. De mozo foi tamén futbolista, pasando por clubs como o Real Club Celta (de 1960 a 1964) ou o Racing de Santander.  Militou no PCG, e foi o primeiro alcalde do Grove da democracia co PCG (1979-1981). Durante o seu mandato conseguiu da condesa de Fenosa a cesión dunha parte importante da illa da Toxa ao concello do Grove.

Foi catedrático de Facenda Pública da USC, vicerreitor de Asuntos Económicos na USC (1985-1990)

As súas investigacións centrábanse na teoría do federalismo fiscal, as facendas territoriais, a economía da educación e os efectos económicos das infraestruturas do transporte. Foi un experto en municipalismo., 2015, Laiovento.

### Obras colectivas 
* *La nueva hacienda local,* 1990, Fundación Caixa Galicia. Con Perfecto Yebra
* *Efectos económicos de la Autopista del Atlántico,* 1996, IDEGA-ENA. Con Emilio Pérez Touriño (director)
* *Infraestructuras y desarrollo regional,* 1997, Civitas. Con Emilio Pérez Touriño (director)
* *Los efectos económicos de las autovías de Galicia,* 1998, Instituto de Estudos Económicos de Galicia, Fundación Barrié. Con Emilio Pérez Touriño
* *Chaves da economía pública galega*, 2006, Editorial Galaxia. Con Albino Prada
* *Territorio, financiamento e control de gasto*, 2008, Galaxia. Con Santiago Lago Peñas.

## Recoñecementos 
En 2013, recibiu un dos Premios 10 de Marzo, entregado pola Fundación 10 de Marzo e o Sindicato Nacional de CCOO de Galiza.

## Vida persoal 
Era fillo de Joaquín Álvarez Lores.

## Notas 
## Véxase tamén 
### Bibliografía 
* 

### Outros artigos 
* Eleccións municipais no Grove

### Ligazóns externas 
* Todas as súas obras poden consultarse nesta Biblioteca
*Entrevista en profundidade na revista Tempos Novos  (nº 199, decembro 2013) realizada por Luís Villamor
*"Xaquín Álvarez Corbacho: "No debería haber municipios de menos de 10.000 habitantes""  (13/11/2010). *El Correo Gallego* .
* Ficha do autor no sitio web de Edicións Xerais de Galicia 
* "Fiscalidade, urbanismo e desenvolvemento de Galicia " (1993), *Revista Galega de Economía* vol. 2, n.º 2. pp. 117-132. .
José María Mourelos Muñiz

**José María Mourelos Muñiz** é un empresario e político galego.

## Traxectoria 
Foi primeiro tenente de alcalde do Grove entre 1979 e 1981 polo PCE. Logo da dimisión do alcalde Xoaquín Álvarez Corbacho, en 1981, converteuse en alcalde do Grove ata 1983. Posteriormente acabou integrándose no PSdeG-PSOE.

Rexentaba un negocio inmobiliario, apartouse da actividade política e en 2010 montou en África unha empresa de compra-venda de peixes e mariscos.

## Véxase tamén 
### Outros artigos 
*Eleccións municipais no Grove

### Ligazóns externas 
* Artigo en *Faro de Vigo*
Rodiño Grande, Sergude, Boqueixón

**Rodiño Grande** é un lugar da parroquia de Sergude no concello coruñés de Boqueixón, na comarca de Santiago. Segundo o padrón municipal (INE 2013) ten 86 habitantes (39 homes e 47 mulleres).

## Lugares e parroquias 
### Lugares de Sergude 
### Parroquias de Boqueixón
Buio, Os Ánxeles, Brión

**Buio** é un lugar da parroquia dos Ánxeles no concello coruñés de Brión na comarca de Santiago. Tiña 37 habitantes no ano 2010 segundo datos do INE, dos cales 18 eran homes e 19 eran mulleres.
## Notas 
## Lugares e parroquias 
### Lugares dos Ánxeles 
### Parroquias de Brión
Gontade

O topónimo **Gontade** pode referirse a:

;En Galiza
***Gontade**, lugar da parroquia dos Ánxeles, no concello de Brión;
***Gontade**, lugar da parroquia de Ardaña, no concello de Carballo;
***Gontade**, lugar da parroquia de Piñeiro, no concello de Cuntis;
***Gontade**, lugar da parroquia de Oia, no concello de Vigo.

## Véxase tamén
### Outros artigos
***Gontalde**, lugar da parroquia de Mira, no concello de Zas.
Gundín

O topónimo **Gundín** pode referirse a:

;En Galiza
***Gundín**, lugar da parroquia dos Ánxeles, no concello de Brión;
***Gundín**, lugar da parroquia de Benade, no concello de Lugo;
***Gundín**, lugar da parroquia de Pedraza, no concello de Monterroso;
***Gundín**, lugar da parroquia de Lamas, no concello de San Sadurniño;
***Gundín**, lugar da parroquia de Vilarmaior, no concello de Vilarmaior;
***Penagundín**, lugar da parroquia do Meire, no concello de Melide.

Amais, como apelido pode referirse a:

***Miguel Gundín**, relixioso galego (s. XVI-s. XVIII);
***Joaquín Gundín**, mariño e xeógrafo galego (1745-1826).

## Véxase tamén
### Outros artigos
***Gunín**, lugar da parroquia da Enfesta, no concello de Santiago de Compostela.
Alfredo Bea Gondar

**José Alfredo Bea Gondar** é un político galego.

## Traxectoria 
miniatura|200px|Alfredo Bea encabeza a candidatura de AVI nas municipais de maio de 1991
Concelleiro do Grove e segundo tenente de alcalde, foi nomeado alcalde en agosto de 1975. Foi un dos homes fortes de UCD na provincia de Pontevedra. Nas municipais de 1983 foi elixido alcalde do Grove por Convergencia de Independientes de Galicia, pero pasouse pouco despois con todos os concelleiros a AP. Foi deputado provincial. Porén, unha moción de censura encabezada por Luís Caamaño Prol (elixido nas listas de AP pero abandoandoa trala entrada de Bea Gondar na formación) desprazouno da alcaldía en abril de 1985. Volveu ser elixido alcalde do Grove en 1991 como cabeza de lista da Agrupación Vecinal Independiente (AVI), pero non chegou a tomar posesión, pois foi destituído o 20 de xuño de 1991 logo de ser encarcerado pola súa presunta relación cun alixo de cocaína. Foi condenado por un delito de branqueo de diñeiro procedente do narcotráfico en 2005.

En 2018 denunciou o xornalista Nacho Carretero Pou por suposta vulneración do seu dereito á honra ao ser mencionado no libro *Fariña* (Libros del KO, 2015). A xuíza ordenou en marzo dese ano a paralización das vendas do libro, tanto física como dixitalmente. O 22 de xuño a Audiencia Provincial de Madrid levantou o secuestro do libro e en xullo foi rexeitada a acusación, sendo condenado Bea Gondar a pagar os custos do xuízo. O autor foi absolto ao considerar finalmente a xuíza que o contido do libro era veraz, froito dunha "importante labor de investigación", e que non se vulnerara o dereito á honra do exalcalde. En xuño de 2020 Bea Gondar foi condenado a indemnizar a Nacho Carretero con máis de 3000 € e á editorial do libro con máis de 13000 €, polos danos e perdas ocasionados polo secuestro xudicial do libro.

## Vida persoal 
É pai do catro veces subcampión mundial de piragüismo, presidente da Federación Galega de Piragüismo, e tamén concelleiro no Grove, Alfredo Bea.
## Notas 
## Véxase tamén 
### Bibliografía 
* 

### Outros artigos 
*Eleccións municipais no Grove

### Ligazóns externas 
*El Supremo absuelve a Bea Gondar y Santórum de un delito de narcotráfico en *Faro de Vigo*, 1 de xuño de 2006.
*"Fredi Bea registra el Partido Galeguista Demócrata" en *La Voz de Galicia*, 3 de febreiro de 2011.
Distrito de Dedza

O **distrito de Dedza** é un dos distritos de Malawi, un dos nove da Rexión Central. Cobre unha área de 3.624 km² e alberga unha poboación de 623.789 persoas segundo estimacións do 2008. A súa capital é Dedza.
Festival Internacional de Cinema de Mar del Plata

O **Festival Internacional de Cinema de Mar del Plata** é un famoso festival de cine internacional que se realiza todos os anos na cidade de Mar del Plata (Arxentina). Este festival pertence á categoría "A", recoñecido así pola Federación Internacional de Asociacións de Produtores Cinematográficos (FIAPF).

## Historia 
Foi inaugurado en 1954, polo daquelas presidente Juan Domingo Perón, e non se trataba dun festival competitivo, senón dunha mostra internacional chamada "Festival Cinematográfico Internacional". Xa nesa primeira edición, o festival contou con figuras internacionais, do talle de Gina Lollobrigida e Errol Flynn. Despois desta, prodúcese unha descontinuidade de catro anos, até 1959, cando a Asociación de Cronistas Cinematográficos da Arxentina se fai cargo do festival.

A partir do ano seguinte e até 1970, sucederase anualmente os festivais ensinando as distintas vertentes artísticas cinematográficas da década dos 60, con figuras invitadas tales como Paul Newman, Alberto Sordi, Pier Paolo Pasolini, Vittorio Gassman, Toshirō Mifune, François Truffaut, Karel Reisz, Catherine Deneuve, Juan Antonio Bardem, Anthony Perkins, Jean-Paul Belmondo, Maria Callas, Cantinflas, Andrzej Wajda, Jacques Tati, Lee Strasberg, George Hamilton, entre outros.

En 1964, o festival mudouse temporalmente e por única vez a Buenos Aires e denominouse Festival Cinematográfico Internacional da República Arxentina. No ano 1966 un golpe de estado na Arxentina produce cambios e o Instituto de Cine faise cargo dos festivais dos anos 1968 e 1970. Nos anos 1967 e 1969 non se celebrou o festival.

Despois de 1970 houbo unha pausa de 25 anos, e aínda que houbo intentos de reactivalo, isto non pasou até 1996, cando o festival regresou completamente renovado. Nesta nova etapa comezouse a realizar no mes de novembro, aínda que desde 2001 volvería ao seu mes tradicional de marzo, e desde 2008, trasladouse novamente para novembro.

## Premios 
Orixinalmente os premios foron denominados "Ombú", até o ano 2004, cando lle cambian o nome dos premios a "Astor", na honra de Astor Piazzolla. O xurado é internacional e está composto por cineastas, artistas, profesores e teóricos do mundo do cine.
Actualmente entréganse os premios Astor a mellor película, mellor director, mellor actriz, mellor actor, mellor guión, mellor película iberoamericana e máis un premio especial do xurado.

### Lista de premiados 
## Véxase tamén 
### Ligazóns externas 
* Breve historia do festival
Oro

**Oro**, actualmente chamada **provincia do Norte**, é unha das provincias da Papúa-Nova Guinea, con capital Popondetta. A provincia abrangue unha área duns 22.800&nbsp;km2, e segundo o censo do ano 2000, tiña unha poboación de 133.065 habitantes.
Talcahuano

**Talcahuano** é unha comuna, un municipio e porto chileno da provincia de Concepción na rexión de Biobío. En termos de poboación, segundo o censo INE de 2002, a comuna tiña un total de 171.383 habitantes, unha superficie de 92,3&nbsp;km2 e unha densidade de poboación de 1.856,8 hab/km². Forma unha conurbación coa cidade veciña de Concepción. Talcahuano foi fundado no ano 1764. Sitúase na altitude de 1 metro sobre o nivel do mar. O xentilicio coloquial da comuna é chorero/a.

## Cidade irmandada 
*  Bahía Blanca, Arxentina

miniatura|600px|centro|Talcahuano
## Véxase tamén
### Outros artigos 
* Gran Concepción

### Ligazóns externas 
* Concello de Talcahuano 
* ASMAR - Astaleiro de Talcahuano